অনলাইন ডেস্ক
ভারতে বিমানবাহিনীর যুদ্ধবিমান বিধ্বস্ত, পাইলট নিহত
ভারতের গুজরাটে বিমানবাহিনীর জাগুয়ার যুদ্ধবিমান বিধ্বস্ত হয়ে পাইলট নিহত হয়েছেন। এনডিটিভি অনলাইনের খবরে জানানো হয়, আজ মঙ্গলবার সকাল সাড়ে ১০টার দিকে গুজরাটের জামনগর বিমান ঘাঁটি থেকে ছেড়ে যাওয়ার পর কাছেই একটি গ্রামে যুদ্ধবিমানটি বিধ্বস্ত হয়।যুদ্ধবিমানটি চালাচ্ছিলেন এয়ার কমান্ডার সঞ্জয় চৌহান। প্রতিরক্ষা বিভাগের একজন মুখপাত্র জানান, নিয়মিত প্রশিক্ষণের অংশ হিসেবে যুদ্ধবিমানটি চালানো হচ্ছিল। আহমেদাবাদ থেকে ৩৪০ কিলোমিটার পশ্চিমে কুচ শহরের মুন্দ্রা গ্রামে যুদ্ধবিমানটি বিধ্বস্ত হয়। জাগুয়ার যুদ্ধবিমানটি দুই ইঞ্জিনের।ঘটনা তদন্তে বিমানবাহিনীর সদর দপ্তর থেকে নির্দেশ দেওয়া হয়েছে।কয়েক মাস আগে ভারতীয় বিমানবাহিনীর হেলিকপ্টার আসামের মাজুলি দ্বীপে বিধ্বস্ত হয়। তখনো দুই পাইলটের মৃত্যু হয়।